
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
             Bucureşti, 23.03.2016

             Nr. 4c-11/542/2015/2016
	
	Comisia pentru agricultură, silvicultură, industrie alimentară şi servicii specifice 
Nr. 4c-4/649



                                                                                   PL-x 334/2015
RAPORT COMUN 

asupra proiectului de Lege privind prima intabulare
 a terenurilor agricole şi forestiere
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, şi  Comisia pentru  agricultură, silvicultură, industrie alimentară şi  servicii specifice, au fost sesizate spre dezbatere, în fond, cu proiectul de Lege privind prima intabulare a terenurilor agricole şi forestiere, transmisă cu adresa nr. PL-x 334 din  1 aprilie 2015, înregistrată sub nr. 4c-11/542 din 2 aprilie 2015, respectiv sub nr. 4c-4/198/02.04.2015.
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de  lege în şedinţa din 30 martie 2015, în condiţiile art.75 alin.(2) teza a III-a din Constituţia României, republicată..
Consiliul Legislativ a avizat favorabil proiectul de lege, conform avizului nr.1186 din 21 octombrie 2014.
Comisia pentru buget, finanţe şi bănci, cu avizul nr.377/23.09.2015 avizează favorabil proiectul de Lege privind prima intabulare a terenurilor agricole şi forestiere.

Comisia pentru administraţie publică şi amenajarea teritoriului, cu avizul nr.4c-6/19.05.2015 avizează negativ proiectul de lege supus dezbaterii.

Proiectul de lege  are  ca obiect reglementarea efectuării gratuite a formalităţilor prevăzute de Legea cadastrului şi a publicităţii imobiliare nr.7/1996, republicată, cu  modificările şi completările ulterioare, în cazul primei înregistrări în cadastru şi cartea funciară a terenurilor agricole şi  forestiere.

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru  agricultură, silvicultură, industrie alimentară şi  servicii specifice au  examinat proiectul de lege în şedinţa din 8 decembrie 2015, membrii Comisiei juridice, de disciplină şi imunităţi au examinat iniţiativa legislativă, în şedinţa din 23 martie 2016. 
La dezbaterea proiectului de lege au  participat ca invitaţi, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Daniel Botănoiu, secretar de  stat în cadrul Ministerului Agriculturii şi Dezvoltării Rurale şi domnul Marcel Grigore, director  general în cadrul Agenţiei Naţionale pentru  Cadastru şi  Publicitate Imobiliară.
La lucrările  Comisiei pentru agricultură silvicultură, silvicultură, industrie alimentară şi  servicii specifice au  fost  prezenţi 33 deputaţi, din totalul de 35 membri ai comisiei.
Membrii  Comisiei juridice, de disciplină şi imunităţi au fost  prezenţi  conform listei  de prezenţă.
În urma dezbaterilor membrii celor  două  Comisiei, au hotărât, cu  majoritate de voturi, să propună plenului Camerei Deputaţilor, respingerea proiectului de Lege privind prima intabulare a terenurilor agricole şi  forestiere întrucât reglementările din proiectul de lege supus dezbaterii se găsesc în Legea nr.150/2015 şi Hotărârea Guvernului nr.294/2015.
În raport cu obiectul şi conţinutul său,  proiectul de lege  face parte din categoria legilor ordinare. 

                      PREŞEDINTE,                                                  PREŞEDINTE,

               Bogdan Liviu CIUCĂ                                       Nini SĂPUNARU
                    SECRETAR,                                                 SECRETAR, 
                   Vasile VARGA                                            Costel ŞOPTICĂ
Consilier 

